মিজান রহমান, ঢাকা: বাংলাদেশের গণতন্ত্র নিয়ে জার্মানীর একটি বেসরকারি গবেষণা প্রতিষ্ঠান বা এনজিওর সমীক্ষা প্রতিবেদন প্রত্যাখ্যান করেছে বাংলাদেশ সরকার। ওই প্রতিবেদনে বলা হয়েছে, বাংলাদেশ এখন স্বৈরশাসনের অধীন এবং সেখানে গণতন্ত্রের ন্যুনতম মানদন্ড পর্যন্ত মানা হচ্ছে না। বিশ্বের ১২৯টি দেশে গণতন্ত্র, বাজার অর্থনীতি এবং সুশাসনের অবস্থা নিয়ে এক সমীক্ষার পর জার্মান প্রতিষ্ঠান ‘বেরটেলসম্যান স্টিফটুং’ তাদের রিপোর্টে এই মন্তব্য করে। ‘নতুন পাঁচ স্বৈরতান্ত্রিক দেশের তালিকায় বাংলাদেশ’- শীর্ষক ওই রিপোর্টটি গত শুক্রবার প্রকাশ করা হয়। প্রসঙ্গত রিপোর্টে ১২৯টি দেশের মধ্যে ৫৮টি দেশ এখন স্বৈরশাসনের অধীন এবং ৭১টি দেশকে গণতান্ত্রিক বলে বর্ণনা করা হয়েছে।…